བོད་ནང་དུ་ང་ཚོ་དང་འབྲེལ་ཡོད་རྒྱ་བོད་མི་རིགས་ཤིན་ཏུ་མང་པོ་ཞིག་ཡོད།ངས་རྒྱུན་དུ་བཤད་བཞིན་པ་ལྟར་རྒྱ་བོད་ཀྱི་མང་ཚོགས་གཉིས་ས་གནས་གཅིག་གི་ཐོག་ལ་སྡོད་དགོས་ཀྱི་ཡོད་དུས།རྒྱ་བོད་མི་རིགས་ཀྱི་བར་ལ་མཐུན་ལམ་ཡག་པོ་དགོས་པ་འདི་ཤིན་ཏུ་གལ་ཆེན་པོ་རེད།ང་ཚོ་དང་འབྲེལ་ཡོད་རྒྱ་བོད་ཀྱི་ལས་བྱེད་པ་ཤིན་ཏུ་མང་པོ་ཡོད་པ་དེ་དག་སྔ་མོའི་ལས་བྱེད་རྙིང་པ་རྣམས་དང་མི་འདྲ་བར།རྒྱ་བོད་མི་རིགས་བར་གྱི་མཐུན་ལམ་སོགས་ལས་དོན་མང་པོའི་ཐོག་བྱ་བ་སྒྲུབ་སྟངས་ལ་ཕྲན་བུའི་ཡར་རྒྱས་ཡོང་གི་ཡོད་པའི་མཐོང་ཚུལ་བྱུང༌།གཞུང་མི་མང་ལ་དགའ་བ་ཞིག་དང༌།མི་མང་གཞུང་ལ་དགའ་བ་ངོ་མ་ཞིག་ཡོང་བའི་ཐབས་ལ་འབད་དགོས།དེ་ལྟ་བུ་ཡོང་བ་ལ་འབྲེལ་ཡོད་ལས་བྱེད་པ་རྣམས་ཀྱིས་དམིགས་བསལ་གྱི་འབད་བརྩོན་བྱེད་དགོས་ཀྱི་རེད།